b'\n_START_ARTICLE_\nLival\n_START_PARAGRAPH_\nOy Lival Ab on Sipoossa toimiva valaisinyritys. Sen perusti Harald Lindstr\xc3\xb6m vuonna 1945 nimell\xc3\xa4 Lindstr\xc3\xb6min valaisin, joka sittemmin lyheni muotoon Lival. Yrityksen toimitusjohtaja ja omistaja on Harald Lindstr\xc3\xb6min poika Stig Lival-Lindstr\xc3\xb6m._NEWLINE_Lival on erikoistunut kotien sek\xc3\xa4 myym\xc3\xa4l\xc3\xa4- ett\xc3\xa4 n\xc3\xa4yttelytilojen valaistukseen. Se k\xc3\xa4ytt\xc3\xa4\xc3\xa4 valaisinten kokoamisessa osittain vajaakuntoisia ty\xc3\xb6ntekij\xc3\xb6it\xc3\xa4 kuntouttavan ty\xc3\xb6toiminnan merkeiss\xc3\xa4 ja teett\xc3\xa4\xc3\xa4 kokoamisty\xc3\xb6t\xc3\xa4 my\xc3\xb6s Virossa. Vuonna 2011 Lival valittiin omassa sarjassaan Suomen tuottavimmaksi yritykseksi. Vuonna 1990 Livalille my\xc3\xb6nnettiin Tasavallan Presidentin kansainv\xc3\xa4listymispalkinto._NEWLINE_Livalin 100-prosenttisesti omistama tyt\xc3\xa4ryhti\xc3\xb6 on alumiininjalostaja, entinen p\xc3\xb6rssiyhti\xc3\xb6 Nordic Aluminium._NEWLINE_Livalin liikevaihto vuonna 2012 oli 59 miljoonaa euroa ja henkil\xc3\xb6st\xc3\xb6m\xc3\xa4\xc3\xa4r\xc3\xa4 28. Emoyhti\xc3\xb6t\xc3\xa4\xc3\xa4n suuremman Nordic Aluminiumin vastaavat luvut olivat 64 miljoonaa ja 103 ty\xc3\xb6ntekij\xc3\xa4\xc3\xa4.'